આ સપ્તાહમાં આપને એકંદરે મિશ્ર સંજોગોમાંથી પસાર થવું પડશે. આપ હરો ફરો, પરંતુ મનમાં સતત ઉચાટ, ઉદ્વેગ જેવું રહ્યા કરશે. આકસ્મિક ખર્ચા થવાની સંભાવના પણ ખરી જ. આર્થિક લેવડ-દેવડમાં વિશેષ ધ્યાન રાખવું જરૂરી જણાય છે. વાહન સંભાળીને ચલાવવું, પ્રવાસનું આયોજન યોગ્ય નથી. તા. 6, 7 8 સામાન્ય દિવસો પસાર થાય. તા. 9, 10 ખર્ચાળ દિવસો ગણાય. તા. 11, 12 નાણાકીય બાબતોમાં ખાસ ધ્યાન રાખવું. કોઈને ઉછીના નાણાં આપતાં પહેલાં વિચારવું.